b"\n_START_ARTICLE_\nCan Sabri\xc3\xa0\n_START_SECTION_\nDescripci\xc3\xb3\n_START_PARAGRAPH_\nLa casa t\xc3\xa9 un porxo sortint a la planta baixa amb arcades i voltes de can\xc3\xb3 de pedra morterada. A sobre del porxo hi ha una \xc3\xa0mplia terrassa a nivell del primer pis. A la terrassa hi d\xc3\xb3na una porta amb llinda situada a l'eix que t\xc3\xa9 obertures del segle XIX mentre que a l'altre eix \xc3\xa9s obert per mitj\xc3\xa0 d'una gran arcada que d\xc3\xb3na pas a un ampli espai cobert amb volta de llunetes. A la terrassa hi ha un brocal del pou coronat amb pe\xc3\xa7a de forja i una garita afegida. \xc3\x89s notable la llarga escala d'obra, d'un sol tram que comunica l'hort amb la terrassa._NEWLINE_La fa\xc3\xa7ana \xc3\xa9s arrebossada i conserva rastres de l'acoloriment amb una sanefa a la part alta i franges verticals blaves i grogues."